Vyhodnotenie medzirezortného pripomienkového konania k materiálu "Návrhu stratégie financovania Európskeho fondu pre rybné hospodárstvo na programové obdobie 2007-2013"

Materiál „Návrh stratégie financovania Európskeho fondu pre rybné hospodárstvo na programové obdobie 2007-2013“ bol predložený 21.08.2007 na medzirezortné pripomienkové konanie skráteným postupom.

Počet oslovených subjektov: 16
Stanovisko k predmetnému materiálu zaslalo do stanoveného termínu: 11 (MP SR, NKÚ SR, MK SR, MZ SR, MVRR SR, MPSVR SR, MŽP SR, MO SR, ÚV SR, MZV SR, MDPT SR)
Stanovisko nezaslalo: 5 (MH SR, MŠ SR, MS SR, MV SR, OVA ÚV SR)
Pripomienky neuplatňovalo: 9 (MK SR, MZ SR, MVRR SR, MPSVR SR, MŽP SR, MO SR, ÚV SR, MZV SR, MDPT SR)
Počet vznesených pripomienok: 3 z toho obyčajných: 2 / zásadných: 1
Počet akceptovaných pripomienok: 1
Počet neakceptovaných pripomienok, z toho počet zásadných: 2 / 0
Zásadné pripomienky uplatnilo: 1 (MP SR)

Prehľad pripomienkujúcich miest
Kancelária podpredsedu vlády SR pre európsku integráciu, ľudské práva a menšiny
Ministerstvo dopravy, pôšt a telekomunikácií SR
Ministerstvo zahraničných vecí SR
Ministerstvo vnútra SR
Ministerstvo obrany SR
Ministerstvo pôdohospodárstva SR
Ministerstvo hospodárstva SR
Ministerstvo kultúry SR
Ministerstvo školstva SR
Ministerstvo zdravotníctva SR
Ministerstvo výstavby a regionálneho rozvoja SR
Ministerstvo spravodlivosti SR
Ministerstvo práce, sociálnych vecí a rodiny SR
Ministerstvo životného prostredia SR
Najvyšší kontrolný úrad SR
Odbor vládnej agendy Úradu vlády SR

Vyhodnotenie pripomienok
P.č. | Pripomienky | Typ | Stanovisko MF SR
Ministerstvo pôdohospodárstva SR

1.

V časti 3.2.2 Financovanie projektov prijímateľa – organizácie výrobcov žiadame upraviť tabuľku:

Celkové oprávnené výdavky
Zdroje EÚ | Národné verejné zdroje | Spolu
EFF | ŠR |
75 % | 25 % | 100 %

Argumentačná báza: Zriadenie organizácii výrobcov (ďalej len OV) uznávaných podľa nariadenia Rady (ES) č.104/2000 je jedným z cieľov kolektívnych činností, ktoré upravuje článok 37 nariadenia Rady (ES) č. 1198/2006 o Európskom fonde pre rybné hospodárstvo (ďalej len nariadenie o EFF). V rámci intenzity pomoci a v súlade s prílohou II nariadenia o EFF toto opatrenie je zaradené do skupiny 1 ale aj do skupiny 3. Je na rozhodnutí riadiaceho orgánu (ďalej len RO), ktorú intenzitu pomoci zvolí.

Zdôrazňujeme, že v prípade paušálnych platieb nejde o klasické investície a preto ich porovnávanie s ostatnými podporovanými opatreniami, resp. s opatreniami podporovanými zo štrukturálnych fondov je nevhodné a zavádzajúce. Ide o špecifickú podporu Spoločenstva pre sektory poľnohospodárstva a rybného hospodárstva.

Článok 37 nariadenia o EFF umožňuje členským štátom čerpať pomoc pre zriadenie organizácie výrobcov, pre ich reštrukturalizáciu a vykonávanie ich plánov na zlepšovanie kvality. V rámci Operačného programu Rybné hospodárstvo SR 2007 – 2013 (ďalej len OP RH) bude podporované práve ich zriaďovanie. Pomoc bude mať v priebehu troch rokov od dátumu osobitného uznania podľa článku 12 nariadenia Rady (ES) č.104/2000 zostupný charakter. Na rozdiel od programového obdobia 2004 – 2006 kedy nariadenie Rady (ES) č. 2792/1999 ustanovujúce podrobné pravidlá a usmernenia štrukturálnej pomoci Spoločenstva v sektore rybného hospodárstva určovalo konkrétne percento pomoci tzv. flat-rate aid pre OV, v novom programovom období je v kompetencii členského štátu stanoviť výšku pomoci. Pre podporu založenia OV RO stanovil nasledujúce finančné limity:
1. rok do 5% z hodnoty tržieb (produkcie uvedenej na trh prostredníctvom OV) bez DPH, maximálne do výšky 100 000 EUR
2. rok do 4% z hodnoty tržieb (produkcie uvedenej na trh prostredníctvom OV) bez DPH, maximálne do výšky  80 000 EUR
3. rok do 3% z hodnoty tržieb (produkcie uvedenej na trh prostredníctvom OV) bez DPH, maximálne do výšky  60 000 EUR

Takéto opatrenia pre podporu OV sa už v SR v minulosti implementovali v rámci predvstupového nástroja SAPARD, ďalej v rámci Plánu rozvoja vidieka  financovaného zo záručnej sekcie EAGGF a budú sa aj naďalej implementovať v rámci Programu rozvoja vidieka SR 2007 – 2013 financovaného z EAFRD (nariadenie Rady (ES) č.1698/2005 o podpore rozvoja vidieka prostredníctvom EAFRD, článok 35) ako aj z OP RH financovaného z EFF.

Podobné opatrenie je podporované aj v rámci Programu rozvoja vidieka SR 2007 – 2013 (PRV) financovaného z EAFRD pre odbytové organizácie s výnimkou producentov rýb. Paušálne platby pre odbytové organizácie budú vyplácané v plnej výške z verejných zdrojov bez spolufinancovania prijímateľov.

V záujme jednotného postupu a zabránenia akejkoľvek diskriminácie, riadiaci orgán rozhodol zaradiť opatrenie organizácie výrobcov do skupiny 1, t.j. 100% financovanie z verejných zdrojov. Iné financovanie by bolo v rozpore s návrhom OP Rybné hospodárstvo SR 2007 – 2013.

Z

Akceptuje sa.

Najvyšší kontrolný úrad SR
2. | Namiesto skratiek v texte materiálu spracovať do prílohovej časti materiálu zoznam skratiek (je to prehľadnejšie ako hľadať skratky v texte). | O | Neakceptuje sa. Keďže v materiáli sa použili len štyri skratky, nie je účelné vypracovanie osobitnej prílohy so zoznamom skratiek.
3. | Príloha č. 1 písm. h) – na definíciu verejných zdrojov uplatniť (aj) zákon č. 523/2004 o rozpočtových pravidlách verejnej správy a o zmene a doplnení niektorých zákonov v znení neskorších predpisov | O | Neakceptuje sa. Definícia je v súlade s nariadením Rady (ES) č. 1198/2006 o EFF, ako aj so zákonom č. 523/2004. Rovnako je daná definícia v súlade s definíciou verejných zdrojov uvedenou v Systéme finančného riadenia EFF na programové obdobie 2007-2013.
Ministerstvo kultúry SR
| Bez pripomienok. | |
Ministerstvo zdravotníctva SR
| Bez pripomienok. | |
Ministerstvo výstavby a regionálneho rozvoja SR
| Bez pripomienok. | |
Ministerstvo práce, sociálnych vecí a rodiny SR
| Bez pripomienok. | |
Ministerstvo životného prostredia SR
| Bez pripomienok. | |
Ministerstvo obrany SR
| Bez pripomienok. | |
Kancelária podpredsedu vlády SR pre európsku integráciu, ľudské práva a menšiny
| Bez pripomienok. | |
Ministerstvo zahraničných vecí SR
| Bez pripomienok. | |
Ministerstvo dopravy, pôšt a telekomunikácií SR
| Bez pripomienok. | |
Ministerstvo hospodárstva SR
| Pripomienky do termínu ukončenia MPK neboli zaslané. | |
Ministerstvo školstva SR
| Pripomienky do termínu ukončenia MPK neboli zaslané. | |
Ministerstvo spravodlivosti SR
| Pripomienky do termínu ukončenia MPK neboli zaslané. | |
Ministerstvo vnútra SR
| Pripomienky do termínu ukončenia MPK neboli zaslané. | |
Odbor vládnej agendy Úradu vlády SR
| Pripomienky do termínu ukončenia MPK neboli zaslané. | |